Kamu bisa jelasin ke aku soal Kuasa lunak dalam bahasa melayu?

Kuasa lunak atau kuasa lembut (soft power) difahamkan sebagai keupayaan mempengaruhi serta membentuk tanggapan ramai terhadap sesebuah entiti negara tanpa paksaan menggunakan nilai tertentu seperti budaya, fahaman politik dan dasar luar negara. Konsep ini mula diungkapkan pada lewat dekad 1980-an oleh Joseph Nye, seorang saintis politik Universiti Harvard lagi-lagi dalam buku dikarangnya bertajuk Bound to Lead: The Changing Nature of American Power (1990) yang menjelaskan ia sebagai kuasa dimiliki sesebuah negara untuk "mendorong  negara-negara lain sekeinginan dengannya" jika dibandingkan dengan kuasa keras yang mendorong pengarahan atau penyuruhan negara-negara ini melakukan sebarang apa yang dimahukan negara tersebut".

Setakat mana berjayanya pelaksanaan kuasa jenis ini bergantung kuat kepada reputasi negara pelaksana dalam dalam medan antarabangsa serta aliran maklumat antara kedua-dua pihak yang memberi dan menerima dalam penjalinan ini. Budaya popular dan media massa sering dikenalpasti sebagai sumber kuasa lembut melalui penyebaran unsur-unsur budaya (misalnya bahasa kebangsaan atau norma masyarakat) yang lazim wujud di negara penyasar; sebuah negara yang mempunyai kuasa lembut besar dengan kebaikan yang menjadikan ia boleh memberi inspirasi kepada orang lain untuk membudayakan, tanpa perlunya membelanjakan mahal terhadap kuasa keras. Berita antarabangsa khususnya didapati berperanan penting dalam membentuk imej dan reputasi negara asing; liputan berita positif dikaitkan dengan pandangan antarabangsa yang positif, begitu juga kesan yang sebaliknya dengan adanya liputan berita negatif.